Edukiak

# Taula

Zehaztu hautatutako taularen tamaina, kokalekua, tarteak eta lerrokapena.

Komando hau erabiltzeko...

Aukeratu Taula - Propietateak - Taula fitxa.

## Propietateak

### Izena

Sartu taularen barne-izena. Izen hori taula nabigatzailean azkar lokalizatzeko erabil dezakezu.

### Zabalera

Sartu taularen zabalera. Kontrol-lauki hori erabilgarri egongo da Lerrokatu areako Automatikoa aukera hautatuta ez badago.

### Erlatiboa

Taularen zabalera orrialde-zabaleraren ehuneko gisa bistaratzen du.

## Lerrokatu

Ezarri hautatutako taularen lerrokatze-aukerak.

### Automatikoa

Taula horizontalean zabaltzen du orrialdearen ezkerreko eta eskuineko marjinetara. Ezarpen hori gomendatzen da HTML dokumentuetako taulentzat.

### Ezkerrean

Taularen ezkerreko ertza orrialdearen ezkerreko marjinan lerrokatzen du.

### Ezkerreko marjina

Taularen ezkerreko ertza Tartea areako Ezkerrean koadroan zehaztutako koskan lerrokatzen du.

### Eskuinean

Taularen eskuineko ertza orrialdearen eskuineko marjinan lerrokatzen du.

### Erdian

Taula orrialdearen erdian horizontalean lerrokatzen du.

### Eskuz

Tartea areako Ezkerrean eta Eskuinean koadroetan sartutako balioetan oinarritutako taula horizontalean lerrokatzen du. LibreOffice aplikazioak automatikoki kalkulatzen du taularen zabalera. Hautatu aukera hori zutabe-zabalera indibidualak zehaztu nahi badituzu.

## Tartea

### Ezkerrean

Sartu orrialdearen ezkerreko marjinaren eta taularen ertzaren artean utzi nahi duzun tartea. Aukera hori ez da egongo erabilgarri Automatikoa edo Ezkerrean aukera hautatuta badago Lerrokatu arean.

### Eskuinean

Sartu orrialdearen eskuineko marjinaren eta taularen ertzaren artean utzi nahi duzun tartea. Aukera hori ez da egongo erabilgarri Automatikoa edo Eskuinean aukera hautatuta badago Lerrokatu arean.

### Gainean

Sartu taularen goiko ertzaren eta taularen gaineko testuaren artean utzi nahi duzun tartea.

### Azpian

Sartu taularen beheko ertzaren eta taularen azpiko testuaren artean utzi nahi duzun tartea.

Dokumentu, goiburuko edo orri-oin baten hasieran dagoen taula baten aurretik paragrafo bat txertatzeko, kokatu kurtsorea lehen gelaxkako edozein edukiren aurrean, eta sakatu ⌥+⏎Alt+⏎.

### Propietateak

#### Testuaren noranzkoa

Zehaztu testuaren noranzkoa testu-diseinu konplexua (CTL) erabiltzen duten paragrafoetarako. Eginbide hau erabilgarri egoteko, beharrezkoa da testu-diseinu konplexua gaituta egotea.

#### Automatically set direction

Specifies to adjust the writing direction of the paragraph based on its content whenever the content is edited.

Emaguzu laguntza!